นายกรัฐมนตรี ย้ำรัฐบาลแก้ปัญหาฝุ่นละอองต่อเนื่องขอทุกคนร่วมมือขจัดปัญหาในระยะยาว
นายกรัฐมนตรี ย้ำรัฐบาลแก้ปัญหาฝุ่นละอองต่อเนื่องขอทุกคนร่วมมือขจัดปัญหาในระยะยาวพลเอก ประยุทธ์ จันทร์โอชา นายกรัฐมนตรี กล่าวถึงการแก้ปัญหาฝุ่นละออง ว่า ในวันนี้ค่าฝุ่นละอองในพื้นที่กรุงเทพฯ ดีขึ้น แต่ในต่างจังหวัดมีค่าฝุ่นละอองเพิ่มสูงขึ้น รัฐบาลไม่นิ่งนอนใจ ที่ต้องแก้ปัญหาทั้งระยะสั้น ระยะกลาง และระยะยาว เพราะฝุ่นอาจมีผลกระทบร้ายแรงต่อเด็ก ทั้งนี้การแก้ปัญหาของรัฐบาล ก็ช่วยลดปัญหาฝุ่นละอองหลายอย่าง ไม่เฉพาะฝุ่นละอองขนาดเล็กเท่านั้นนายกรัฐมนตรี กล่าวว่า ที่ผ่านมาประเทศไทยมีปัญหาหลายเรื่อง โดยเฉพาะปัญหาการจราจร ที่ต้องดูในระยะยาว ทั้งเรื่องระบบขนส่ง ยืนยันรัฐบาลดำเนินการทุกอย่างโดยคิดอย่างรอบคอบ ซึ่งถ้าทุกคนมีความร่วมมือก็จะแก้ปัญหาได้ และขอให้เจ้าหน้าที่ที่เกี่ยวข้องเร่งแก้ปัญหาอย่างจริงจัง โดยต้องดูที่ต้นตอการเกิดปัญหา ตรวจสอบรถยนต์ การปล่อยควัน การจำกัดการเผาของเกษตรกร ซึ่งเรื่องนี้ต้องสอบถามและทำความเข้าใจกับเกษตรกร